ไฟแนนซ์ทูเดย์
&#8220;คนดีไม่เบ่ง คนเก่งไม่โม้ คนใหญ่โตไม่อวด&#8221;
6 พ.ย. 2555

“คนดีไม่เบ่ง คนเก่งไม่โม้ คนใหญ่โตไม่อวด”
...ได้ฤกษ์แบ่งงานใหม่หลังจากการปรับคณะรัฐมนตรีปู 3 เป็นการปรับหลัง “เสี่ยวิรุฬเตชะไพบูลย์” รมช.คลัง หลุดตำแหน่งไปแบบเจ้าตัวยังงงๆ
...กัปตันโต้งกิตติรัตน์ ณ ระนอง รองนายกรัฐมนตรีและ รมว.คลัง จึงลงนามในคำสั่งแบ่งงานในการกำกับดูแลให้มีประสิทธิภาพ กิตติรัตน์ จะดูแล สำนักงานปลัดกระทรวง บัญชีกลาง ธนารักษ์ สำนักงานคณะกรรมการนโยบายรัฐวิสาหกิจ สำนักงานบริหารหนี้สาธารณะ สำนักงานเศรษฐกิจการคลัง อะแฮ่ม อีกหน่วยหนึ่งคือ เรื่องที่ต้องเสนอต่อนายกรัฐมนตรีและ ครม. 555
รัฐวิสาหกิจนั้น กัปตันโต้งจะดูแล ธนาคารออมสิน กรุงไทย ธนาคารอิสลามฯ บริษัท ธนารักษ์พัฒนาสินทรัพย์ บริษัท สหโรงแรมไทยและการท่องเที่ยว และสำนักงานความร่วมมือพัฒนาเศรษฐกิจกับประเทศเพื่อนบ้าน แค่เนี๊ยะ...
งานที่เหลือ ทนุศักดิ์ เล็กอุทัย รมช.คลัง ขวัญใจคนจน จะทำหน้าที่กำกับดูแลทั้ง สรรพากร ศุลกากร สรรพสามิต สำนักงานสลากฯ โรงงานยาสูบ สำนักงานกองทุนพัฒนาเมืองในภูมิภาค เอ็กซิมแบงก์ เอสเอ็มอีแบงก์ ธอส. องค์การสุรา โรงงานไพ่ บสย. บตท. และสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ทนุศักดิ์ เหมายกเข่ง เป็น รมช.คลัง คนเดียวที่กำกับงานสำคัญในกระทรวงแห่งนี้มากที่สุดเท่าที่เคยมีมา
ว่าแต่ว่า มีเวลากำกับอะป่าว...